arkandisiplin
Store norske leksikon,Religion og filosofi,Religionsvitenskap
Arkandisiplin er forbud mot å meddele innholdet av ritualer eller religiøs lære til personer som ikke er medlemmer av vedkommende religionssamfunn. Forbudet kan gjelde læren som helhet eller deler av den.
Arkandisiplin praktiseres innenfor mange ulike religioner, som blant drusere og bevegelsen ahl-i haqq i Midtøsten og blant tilhengere av den buddhistiske og hinduistiske tantrismen. I den japanske religionen shinto er visse ritualer knyttet til keiserhuset omgitt av arkandisiplin. Mormonere praktiserer arkandisiplin når det gjelder ritualer i de øverste grader i det religiøse hierarkiet. I vestlig okkultisme praktiseres arkandisiplin i flere bevegelser.Også i skriftløse folks religioner kan visse ritualer og myter være forbeholdt visse grupper, for eksempel kvinner og menn over en viss alder. Les mer i Store norske leksikon religion religionsvitenskap religionshistorie